Владимир Палей
Молитвата на воина

Превод от руски: Диана Павлова, —

chitanka.info

Запазвай ме, Боже, от куршумите вражи

и сила дари на душата ми…

Доброто в сърцето ми не е погазено,

така млад съм още, че мога да кажа:

във всичко съм с Теб, и навсякъде…

И спасявай ме, Боже, от гибелни рани,

пази ме от зло и несгоди,

за да мога смирен, разсъдлив да остана,

да се трогва душата от всичко видяно

и творческа мощ да я води.

Но когато аз — верен на свойта Родина,

падна един ден във боя,

рабът Ти нека по християнски загине,

и чужд на страстта, на тъга и униние,

да прослави той волята Твоя…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.